ועדת הפנים והגנת הסביבה, כנסת 20, פרוטוקול מספר 747, 2018-11-15 19:46

יואב קיש: אני פותח את ישיבת ועדת הפנים והגנת הסביבה בנושא הצעת חוק גנים לאומיים, שמורות טבע, אתרים לאומיים ואתרי הנצחה (תיקון מס' 17) (תכנית למגורים בתחום שכונת מגורים קיימת בגן לאומי), התשע"ח-2018.

יואב קיש: אנחנו ברביזיה אחרי שהצעת החוק התקבלה.

יואב קיש: חבר הכנסת טלב אבו עראר הגיש רביזיה וגם אני.

יואב קיש: אני מוותר וטלב, אתה רשאי להציג את הרביזיה.

טלב אבו עראר: אני רוצה לומר שוב שהצעת החוק הזו באה לפגוע בגנים הלאומיים בעיר דוד והיא כאילו מאפשרת בנייה אך ורק לקבוצה מסוימת של מתנחלים.

טלב אבו עראר: אם תהיה בנייה שם, הפלסטינים שגרים שם מלפני הקמת הגן הזה, ייפגעו.

טלב אבו עראר: על זה אני מערער ולכן אני ממש מתפלא שחוק כזה עובר.

יואב קיש: תודה רבה.

יואב קיש: אנחנו מצביעים על הרביזיה של חבר הכנסת טלב אבו עראר.

יואב קיש: מי בעד קבלת הרביזיה?

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: הרביזיה לא נתקבלה.

יואב קיש: הרביזיה לא התקבלה.

יואב קיש: הצעת החוק התקבלה, הושלמה ותהיה מוכנה לקריאה שנייה ושלישית במליאה.

יואב קיש: תודה רבה.

יואב קיש: הישיבה נעולה.